
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2024. (XII. 12.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2024. december 6.

Horinka László s.k.

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	134/2024.
	2024.11.27.
	2025. évi bizottsági munkatervek elfogadása
	2024. decemberi ülés
	beterjesztve

	135/2024.
	2024.11.27.
	Településközpont kialakítása Sülysápon tárgyú közbeszerzési eljárás megindítása
	15 munkanap
	végrehajtva


II. Tájékoztató az előző ülés óta történt fontosabb eseményekről
November 23-án került megrendezésre a Barátság Nyugdíjas Klub által szervezett Erzsébet- és Katalin-bál, melyen képviseltem önkormányzatunkat.

November 28-án városunkba látogatott Fülöp Attila államtitkár és Czerván György országgyűlési képviselő, akik a kormánypártok országjárása keretében előadást tartottak az új gazdaságpolitika elemeiről. Ennek keretében szó esett a családtámogatásokról, a 13. havi nyugdíjról, a munkáshitelről, a kisvállalkozások támogatásáról és a gazdasági semlegesség kérdéseiről. 
November 29-én egyeztetést folytattunk az Építési és Közlekedési Minisztérium, valamint a FŐMTERV képviselőivel a tervezés alatt álló új 31-es főútvonallal párhuzamosan megtervezésre kerülő, az érintett településeket összekötő kerékpáros létesítmények sülysápi nyomvonaláról. A kerékpáros közlekedés – a rendelkezésre álló helytől és körülményektől függően – helyenként önálló kerékpárúton, helyenként kerékpársávon, helyenként pedig burkolt mezőgazdasági úton kerül biztosításra. A tervezési szerződés szerint a kiviteli tervek 2027 közepére készülnek el.

November 29-én az Agrárminisztérium Hagyományok-Ízek-Régiók védjeggyel látta el a „sülysápi mackót”, így országosan védett termékké nyilvánította. Köszönjük mindazoknak, akik a hagyományok átadásában aktívan közreműködnek a mai napig is!
December 4-én Daróczi Antalt, az új nagykátai rendőrkapitányt fogadtam a polgármesteri hivatalban egy bemutatkozó beszélgetésre. Reméljük a továbbiakban is folytatódnak a pozitív tendenciák az általa irányított területen.
December 4-én részt vettem a Települési Önkormányzatok Országos Szövetsége (TÖOSZ) Pest vármegyei tisztújító értekezletén, amelyen személyemet is küldötté választották.

December 5-én tartotta alakuló ülését a Tápiómenti Területfejlesztési Társulásnak a választások nyomán újjáalakuló Tanácsa, ahol a Pénzügyi és Felügyelő Bizottság elnökévé választottak.

November 6-án jelent meg a Magyar Közlönyben az Európai Unió Régiók Bizottsága Nemzeti Delegációjának január 25-től hatályos névsora. Január 25-től a Bizottság póttagjaként veszek részt a munkában.

Sülysáp, 2024. december 6.

Horinka László s.k.

polgármester

